
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 1149 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κήρυξη έκτασης ως αναδασωτέας στη θέση «Λυκοχο¬ 
ρός» περιφέρειας Δημοτικού Διαμερίσματος Ελε- 
κίστρας του Δήμου Πατρέων του Νομού Αχάίας. 1 
Καθορισμός χρήσης γης ακινήτου στη θέση «Γκέκα» 

του αγροκτήματος του Δ.Δ. Καστανιάς. 2 

Αναγνώριση ως προϋφισταμένη του έτους 1923 και 
διατήρηση της ιδιωτικής οδού στο Ο.Τ.476 του 
ρυμοτομικού Σχεδίου Πόλεως Καλαμάτας. 3 


Α ΠΟΦΑΣΕΙ Σ 

Αριθμ. 3360 (1) 


Κήρυξη έκτασης ως αναδασωτέας στη θέση «Λυκοχο¬ 
ρός» περιφέρειας Δημοτικού Διαμερίσματος Ελεκί- 
στρας του Δήμου Πατρέων του Νομού Αχάίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Το άρθρο 117 παρ. 3 του Συντάγματος της Χώρας. 

2. Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

3. Την υπ’ αριθμ. 186/30.6.1998 απόφαση Γ.Γ.Π.Δ.Ε 
«Άσκηση αρμοδιοτήτων Γενικού Γραμματέα Περιφέ¬ 
ρειας Δυτ. Ελλάδας επί θεμάτων ΔΑΣΙΚΩΝ και μετα¬ 
βίβαση του δικαιώματος υπογραφής στους Προϊστα¬ 
μένους Υπηρεσιακών Μονάδων της Περιφέρειας» (ΦΕΚ 
727/16.7.1998 Β'). 

4. Τις διατάξεις του ν. 998/1979 «Περί προστασίας των 
Δασών και των δασικών εκτάσεων» και συγκεκριμένα: 

α) Του άρθρου 41 παρ. 1, όπως συμπληρώθηκε με το 
ν. 3208/2003. 

β) Του άρθρου 38 παρ. 2 

γ) Του άρθρου 70 παρ. 3 του ν. 998/1979, όπως αντι- 
καταστάθηκε με το ν. 3208/2003. 

5. Τις σχετικές δ/γές του Υπουργείου Γεωργίας. 

6. Την υπ’ αριθμ. 8397/12.9.2005 πρόταση του Δασαρ¬ 
χείου Πατρών «περί κηρύξεως εκτάσεως ως αναδασω- 

τέας» συνολικού εμβαδού 40,00 στρεμμάτων στη θέση 
«Λυκοχορός» περιφέρειας Δημοτικού Διαμερίσματος 
Ελεκίστρας του Δήμου Πατρέων του Νομού Αχάίας, 
αποφασίζουμε: 

Κηρύσσουμε ως αναδασωτέα, με σκοπό την αποκα¬ 
τάσταση, με φυσική αναγέννηση ή τεχνητή αναδάσω¬ 
ση, της δασικής βλάστησης που καταστράφηκε από 
πυρκαγιά που διαπιστώθηκε στις 30.8.2005, τη δημό¬ 
σια δασική έκταση με αείφυλλα - πλατύφυλλα, φρύ¬ 
γανα και σπάρτα, σε ποσοστό κάλυψης 30% περίπου, 
συνολικού εμβαδού σαράντα χιλιάδων τετραγωνικών 
μέτρων (40.000 τ.μ.), στη θέση «Λυκοχορός» περιφέρει¬ 
ας Δημοτικού Διαμερίσματος Ελεκίστρας του Δήμου 
Πατρέων του Νομού Αχαίας, η οποία προσδιορίζεται 
από τα τμήματα με στοιχεία (1, 2, 3, 4, Ο, Ξ, Ν, 1), (Π, Ρ, 
Σ, 6, Π) και (Τ, Υ, Φ, X, Ψ, Ω, 11, 10, 9, 8, 7, Τ), τα οποία 
περιγράφονται από την οριογραμμή με κίτρινο χρώμα, 
όπως φαίνεται στο συνημμένο απόσπασμα χάρτη κλί¬ 
μακας 1:5000 το οποίο αποτελεί αναπόσπαστο μέρος 
της απόφασης αυτής - εξαιρουμένων των μη δασικών 
εκτάσεων - και έχει όρια: 

Βόρεια: Με δημόσιες δασικές εκτάσεις και αγροτικές 
εκτάσεις. 

Νότια: Με δημόσιες δασικές εκτάσεις, αγροτικές εκτά¬ 
σεις και έκταση που έχει κηρυχθεί ως αναδασωτέα με 
την υπ’ αριθμ. 3079/1988 απόφαση Δασάρχη Πατρών. 

Ανατολικά: Με δημόσιες δασικές εκτάσεις, αγροτικές 
εκτάσεις και έκταση που έχει κηρυχθεί ως αναδασω¬ 
τέα με την υπ’ αριθμ. 3079/1988 απόφαση Δασάρχη 
Πατρών. 

Δυτικά: Με δημόσιες δασικές εκτάσεις, αγροτικές 
εκτάσεις και έκταση που έχει κηρυχθεί ως αναδασωτέα 
με την υπ’ αριθμ. 3079/88 απόφαση Δασάρχη Πατρών. 

Η παρούσα ισχύει μετά τη δημοσίευσή της στο Δη¬ 
μοτικό Διαμέρισμα Ελεκίστρας και στο Δήμο Πατρέων, 
σύμφωνα με το άρθρο 37 του ν. 3200/1955. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Πάτρα, 26 Σεπτεμβρίου 2005 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΚΙΜΩΝ ΔΕΛΗΓΙΑΝΝΗΣ 

Αριθμ. 2705 (2) 

Καθορισμός χρήσης γης ακινήτου στη θέση «Γκέκα» 
του αγροκτήματος του Δ.Δ. Καστανιάς. 

Ο ΝΟΜΑΡΧΗΣ ΚΟΖΑΝΗΣ 

Έχοντας υπόψη: 

1. Το ν. 1512/11.1.1985 (ΦΕΚ 4Δ) και ειδικότερα το άρθρο 
3 παρ. 1 αυτού. 

2. Το ν. 1337/12.3.1983 (ΦΕΚ 33Δ/14.3.1983) για επέκταση 
πολεοδομικών σχεδίων κ.τ.λ. 

3. Το ν. 360/1976 για τη Χωροταξία και το Περιβάλ¬ 
λον. 

4. Το ν. 1032/1980 για τη σύσταση του Υπ. ΧΟΠ. 

5. Την υπ’ αριθμ. 174Γ/2004 απόφαση του Δημοτικού 
Συμβουλίου Σερβίων. 

6. Τα υπ’ αριθμ. 13053/10.8.2004 και 14885/24.9.2004 
έγγραφα της Δ/νσης Γεωργικής ανάπτυξης της Ν.Α. 
Κοζάνης. 

7. Το υπ’ αριθμ. 1898/10.8.2004 έγγραφο του Τμήμα¬ 
τος Περιβαλλοντικού και Χωροταξικού σχεδιασμού της 
Δ/νσης Περιβάλλοντος και Χωροταξίας της Περιφέρειας 
Δυτικής Μακεδονίας. 

8. Το υπ’ αριθμ. 2883/12.8.2004 έγγραφο Τμήματος Πο¬ 
λεοδομίας της Δ/νσης Πολεοδομίας και Περιβάλλοντος 
της Ν.Α. Κοζάνης. 

9. Το υπ’ αριθμ. 1897/30.8.2004 έγγραφο της Τοπογρα- 
φικής Υπηρεσίας Ν.Α. Κοζάνης. 

10. Το υπ’ αριθμ. 1786/3.9.2004 έγγραφο του Υπουρ¬ 
γείου Πολιτισμού Λ' Εφορείας Προϊστορικών και Κλα¬ 
σικών Αρχαιοτήτων. 

11. Το υπ’ αριθμ. 3199/9.8.2004 έγγραφο του Υπουργείου 
Πολιτισμού 11 η Εφορεία Βυζαντινών Αρχαιοτήτων. 

12. Το υπ’ αριθμ. ΔΥ&ΚΠ/6913/16.8.2004 έγγραφο του 
τμήματος Δημ. Υγιεινής της Δ/νσης Υγείας και Κοιν. 
Πρόνοιας της Ν.Α. Κοζάνης. 


13. Το υπ’ αριθμ. 672/4.8.2004 έγγραφο της Κτηματικής 
Υπηρεσίας Κοζάνης. 

14. Το υπ’ αριθμ. 1189/25.8.2004 έγγραφο της Δ/νσης 
Τουρισμού της Γενικής Δ/νσης Περιφέρειας Δυτικής 
Μακεδονίας. 

15. Το υπ’ αριθμ. 4620/11.11.2004 έγγραφο του Δασαρ¬ 
χείου Κοζάνης. 

16. Δύο (2) τοπογραφικά διαγράμματα του τεχνολόγου 
μηχανικού Τζιούτζια Ιωάννη όπου απεικονίζεται η θέση 
του προς παραχώρηση τεμαχίου. 

17. α) Το ν. 2218/13.6.1994 (ΦΕΚ 90Α/13.6.1994) περί «ίδρυ¬ 
σης Νομαρχιακής Αυτοδιοίκησης κ.τ.λ.» όπως συμπλη¬ 
ρώθηκε με το ν. 2240/15.9.1994 (ΦΕΚ 153Α/15.9.1994). 

β) Την υπ’ αριθμ. 19/31.3.1995 (ΦΕΚ 326Β/27.4.1995) από¬ 
φαση Νομαρχιακού Συμβουλίου Κοζάνης. 

18. Το γεγονός ότι δεν προκαλεί δαπάνη η υπόψη πα¬ 
ραχώρηση σε βάρος του προϋπολογισμού του οικείου 
Ο.Τ.Α., αποφασίζουμε: 

Καθορίζουμε ως χρήση γης τη λειτουργία που γενικά 
εξυπηρετεί την ανέγερση σταβλικών εγκαταστάσεων. 
Το υπόψη τεμάχιο, συνολικής έκτασης 5000.00 τ.μ., όπως 
απεικονίζεται στο συνημμένο τοπογραφικά διάγραμμα 
που υπογράφεται από τον τεχνολόγο μηχανικό Τζιούτζια 
Ιωάννη, βρίσκεται στη θέση «Γκέκα» και εμπίπτει στο 
αριθμ. 1 χερσολείβαδο της οριστικής διανομής αγρο¬ 
κτήματος Νεοχωρίου (Δ.Δ. Καστανιάς) έτους 1936, όπως 
φαίνεται στο συνημμένο τοπογραφικά διάγραμμα. 

Το υπόψη Τοπογραφικά Διάγραμμα θεωρείται από τη 
Δ/νση Πολεοδομίας και Περιβάλλοντος της Ν.Α. Κοζάνης 
και αποτελεί αναπόσπαστο τμήμα της παρούσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 4 Οκτωβρίου 2005 

Ο Νομάρχης 
ΙΟΡΔΑΝΗΣ ΑΝΔΡΕΑΔΗΣ 

Αριθμ. 8479/3325 (3) 

Αναγνώριση ως προϋφισταμένη του έτους 1923 και δι¬ 
ατήρηση της ιδιωτικής οδού στο Ο.Τ.476 του ρυμο¬ 
τομικού Σχεδίου Πόλεως Καλαμάτας. 

Ο ΝΟΜΑΡΧΗΣ ΜΕΣΣΗΝΙΑΣ 

Έχοντας υπόψη: 

1. Την υπ’ αριθμ. 12072/29.11.2004 αίτηση και τα συν/να 
σ’ αυτή στοιχεία του φακέλου. 

2. Το ν. διάταγμα 17.7.1923 ΦΕΚ 228Α/16.8.1923, Άρθρ.20 
παρ.3β και 4. 

3. Το ν. 690/1948 Άρθρ.3 παρ.4 και 5. 

4. Την Εγκ.34/1977 του πρώην Υπουργείου Χ.Ο.Π. 

5. Η παρ.23 της εγκυκλίου 31519/3754/3.8.1982 περί αρ¬ 
μοδιοτήτων Νομαρχών (βλ. σελ. 460(4γ)ΤΑ1β) σε συνδυ¬ 
ασμό με ν.δ. 532/1970 και β.δ. 712/1970. 

6. Την ύπαρξη οικοπέδου με μοναδικό πρόσωπο 
στην οδό αυτή. Τους τίτλους κυριότητας βάση του 
2722/16.11.1926 συμβολαίου, των 1142/15.4.1925 και 36264/ 
3.10.1918 προγενέστερων σχετικών. 

7. Ότι δεν μπορεί να τακτοποιηθεί με προσκύρωση της 
καταργούμενης οδού ούτε από τις όμορες ιδιοκτησίες 
(έχει εκδοθεί η 375/1996 οικοδομική άδεια στο δυτικό 
όμορο οικόπεδο και υπάρχουν υφιστάμενα κτίσματα 
τόσο στο νότιο όμορο οικόπεδο όσο και στο βόρειο 
αντίστοιχα). 

8. Την υπ’ αριθμ. 1719/1983 οικοδομική άδεια που έχει 
εκδοθεί και την υπ’ αριθμ. 11854/3586 5.10.1983 σχετική 
πράξη μετασχηματισμού ακαλύπτου χώρου που θεωρεί 
την οδό σαν προ του 1923. Τα συνημμένα της οικοδομικής 
άδειας συμβόλαια 43030/28.12.1922 και 46398/12.11.1925 
που αναφέρουν την ύπαρξη της ιδιωτικής οδού. 


9. Την από 26.11.2004 τεχνική έκθεση των μηχανικών 
Κυρ. Μωρακέα και Σπυρ. Μωρακέα. 

10. Το υπ’ αριθμ. 2243/861/4.4.2005 σχετικό έγγραφο 
του Δήμου Καλαμάτας 

11. Τη γνώμη του Συμβουλίου ΧΟΠ Ν. Μεσσηνίας με αρ. 
πρακτικού 4ο/14.4.2005 θέμα 3ον, αποφασίζουμε: 

1. Ότι η ιδιωτική οδός που απεικονίζεται στο από το 
Νοέμβριο του 2004 Τοπογραφικό διάγραμμα της Μη¬ 
χανικού Κυριακής Μωρακέα στο 476 Ο.Τ. του Ρυμο¬ 
τομικού Σχεδίου Πόλεως Καλαμάτας εγκριθέντος με 
την υπ’ αριθμό 2782/658/20.4.1989 απόφαση Νομάρχη 
Φ.Ε.Κ. 248Δ/1989 όπως αυτή επαναδημοσιεύτηκε στο 
Φ.Ε.Κ. 448Δ/1992, υπάρχει προ του έτους 1923 και έχει 
τις προϋποθέσεις αναγνωρίσεως και διατηρήσεως της 
ώστε μετά την ολοκλήρωση των διαδικασιών να ισχύει 
και γί αυτή οι όροι και οι περιορισμοί δόμησης που 
ισχύουν και για τις εγκεκριμένες δημοτικές οδούς της 
ίδιας περιοχής του Ρ.Σ. Πόλεως Καλαμάτας (ΣΤΕ πάγια 
νομολογία, εξομοιούνται με τις εγκεκριμένες δημοτικές 
οδούς). 

2. Από τις διατάξεις αυτής της απόφασης δεν προ- 
καλείται δαπάνη σε βάρος του Δημοτικού Προϋπολο¬ 
γισμού. 

3. Η ισχύς της αρχίζει από την ημερομηνία που θα 
δημοσιευθεί στην Εφημερίδα της Κυβερνήσεως. 

Η απόφαση αυτή να δημοσιευθεί στη Εφημερίδα της 
Κυβερνήσεως. 

Καλαμάτα, 26 Σεπτεμβρίου 2005 

Ο Νομάρχης 
ΔΗΜΗΤΡΙΟΣ ΔΡΑΚΟΣ 

Χιη-οικια < Νηοαε 11 στοΟ.Τ 476 

Το ηαρον οιμιντιεδο υιριστατυ ηρο τοτυ ΜΔ 690/4θ ιιναι αρίιο στον 
ι*ανσ«ι αλλα στιρκται προοωηου <Κ εγκειιριμινη οδο 
Το ο'ννκΔκριμκνο οικοπεδο χρίζει ταμτοπσ.τιιιτις Ρ««ίι «« αρ·7 2*· 
ΤΟΟ Ν 2631/2000 η οπαίο τεχνικά δεν «ινοι δυνατόν να 
πρανμαϊοποι-ηδε. «ιτ* μι τα ομ»α προς ανΤΟ οικοπιδα ιιτι μί 
την ποοακυραστ της καταργουμενης ι&εωτιμης οδού. 

Για να καταστεί οικοδομήσιμο ατταιτιιται ιιΐε η αν«ννωριση ττ*ς 
ιδιωτικής βδοιι ως ηρσ·ιφισ*αμεντις τον ’923 ιι*-ι να χορηνηδει 
οικοδομά ιμοτητο στο εν λογω οικοσιδο Οοσει των ενοποιημένων 
αρΛρων ΟΛ4.46} * του ΝΔ <7-7 / 16-β-1921 

Η μηχανικός 


ΚΥΡΙΑΚΗ ΑΝΑΧΤ ΜΟΡΑΚΕΛ I 

•ΛΜ ΟΟΛίπκΟΙ ΜΜΚΛΝΙΚΟ! | 

■ν»ΗΪΙ»0<Μΐη«Λ»«1*Λ4?Λ.-ν | 

τβ - ν ·»»ΤΡ Μίη , . _ 

-.«ΛΜίΛ ΟΜΜΙ’» ΓΜϊΠΒηοι 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 












































































